Itävallan Grand Prix 2022

Itävallan Grand Prix 2022 (virallisesti Formula 1 Rolex Grosser Preis von Österreich 2022) oli Formula 1 -kauden  11. osakilpailu, joka ajettiin 10. heinäkuuta Red Bull Ringin moottoriradalla Spielbergissä Itävallassa.

 Viikonlopun aikataulu ja sää 
PäiväAikatauluSessioSääIlmaRataKosteusPaik.8. heinäkuuta13:30–14:3014:30–15:301. vapaat harjoitukset17:00–18:0018:00–19:00Aika-ajot9. heinäkuuta12:30–13:3013:30–14:302. vapaat harjoitukset16:30–17:3017:30–18:30Sprinttikilpailu10. heinäkuuta15:00–17:0016:00–18:00Kilpailu

 Vapaat harjoitukset 
Ensimmäisten vapaiden harjoitusten aikana kuljettajien tavoitteena oli alusta lähtien ajaa nopeita aikakierroksia, koska aika-ajot järjestettiin sprinttikilpailuviikonlopun vuoksi jo perjantaina ja samalla tallit keräsivät tietoa renkaiden toimivuudesta lauantain sprinttikilpailua varten. Alfa Romeon Valtteri Bottaksen harjoituksiin vaikutti tallin päätös vaihtaa hänen autoonsa uusia moottoriosia, minkä seurauksena Bottas sai lähtöruuturangaistuksen sunnuntain kilpailuun. McLarenin harjoituksia häiritsivät Lando Norrisin auton hajoaminen ja kyseisen tilanteen aiheuttamat punaiset liput radalle, ja tallikaveri Daniel Ricciardolla puolestaan DRS-takasiipi ei toiminut. Harjoitusten aikana nähtiin vielä toiset punaiset liput, kun radalla siivottiin autoista irronnutta romua. Ensimmäisten vapaiden harjoitusten nopein oli Red Bullin Max Verstappen ennen Ferrarin Charles Leclerciä ja Mercedeksen George Russellia.

Ferrarin Carlos Sainz oli toisten vapaiden harjoitusten nopein ennen Leclerciä ja Verstappenia.

 Aika-ajot 
Aika-ajojen ensimmäisessä osiossa radalla oli ruuhkaa, mikä aiheutti jatkuvaa kierrosaikojen ja kärkisijoitusten muutoksia. Samalla tuomaristo joutui hylkäämään useamman kuljettajan kierrosajan ratarajojen ylittämisen vuoksi, muun muassa Aston Martinin Sebastian Vettelin kierrosajan hylkäämisen vuoksi hän oli osion lopputuloksissa viimeinen ja karsiutui. Norris puolestaan ajoi harjoitusten jälkeen vaihdetun voimayksikön avulla jatkoon.

Aika-ajojen toisessa osiossa ajovirheiden määrä kasvoi kuljettajien osalta, joilla oli vaikeuksia parantaa kierrosaikaansa. Yksi heistä oli jatkosta karsiutunut Norris, jolta hylättiin osion aikana kolme kierrosaikaa ratarajojen ylittämisestä, koska hän koki menettävänsä jarruttamisella liikaa aikaa aikakierroksellaan. AlphaTaurin Pierre Gasly karsiutui jatkosta vain yhdeksän sekunnin tuhannesosan verran, mutta aika-ajojen jälkeen tuomaristo hylkäsi Red Bullin Sergio Pérezin kolmannen osion aikakierrokset ja Gasly nousi kymmenenneksi. Haasin kuljettajat Kevin Magnussen ja Mick Schumacher pääsivät jatkoon viimeiseen osioon.

Aika-ajojen kolmannessa osiossa molemmat Mercedeksen kuljettajat aiheuttivat punaiset liput radalle. Hamilton menetti autonsa hallinnan ja hän kolaroi seitsemännen mutkan ratavalliin. Russell puolestaan kolaroi radan viimeisessä mutkassa. Tilannetta pahensi yleisön hurratessa epäurheilijamaisesti Mercedeksen kuljettajien kolaroimista. Mercedeksen kolaroinnin seurauksena taistelu paalupaikasta käytiin Red Bullin ja Ferrarin välillä. Verstappen ajoi paalupaikalle ennen Leclerciä ja Sainzia.

 Sprinttikilpailu 
Ennen sprinttikilpailun alkua Alpinen Fernando Alonso ei voinut lähteä kilpailuun autossa esiintyneen sähkövian vuoksi, mikä havaittiin auton jäädessä paikoilleen lähtöruutuun lämmittelykierroksen aikana. Myös Alfa Romeon Zhou Guanyulla oli teknisiä ongelmia lämmittelykierroksella, minkä vuoksi hänet otettiin varikolle ja kilpailussa ajettiin ylimääräinen lämmittelykierros. Kilpailun lähdössä Verstappenin lähtö onnistui ja hän pystyi pitämään Leclercin takanaan, jolloin Sainz pääsi Leclercin lähelle. Ferrarin kuljettajat taistelivat keskenään ja ohittivat toisiansa useamman kierroksen ajan, kunnes Leclercin puolustautumisyritykset pakottivat Sainzin luopumaan ohittamisesta ja Leclerc kasvatti eroaan tallikaveriinsa.

Kärkijoukon takana Hamilton menetti aikaa Gaslyn auton pyöräyttämisen vuoksi, minkä jälkeen hän joutui taistelemaan Haasin kuljettajia vastaan, joista hän ohitti Schumacherin viimeisten kierrosten aikana. Tallikaveri Russell puolestaan ei ollut tyytyväinen autonsa vauhtiin, vaikka hän sijoittui neljänneksi, koska hän ei pystynyt kilpailun aikana haastamaan lainkaan Verstappenia ja Ferrarin kuljettajia. Williamsin Alexander Albonille sprinttikilpailu oli haastava, koska hänen päivitetty autonsa oli vaikeasti ajettava, minkä vaikutuksesta hän sai viiden sekunnin aikarangaistuksen Norrisin ajattamisesta radan ulkopuolelle ja myöhemmin hän pyöräytti Vettelin auton pakottaen tämän ajamaan varikolle.

Verstappen ajoi sprinttikilpailun voittoon, Leclerc oli toinen ja Sainz kolmas. Sprinttikilpailun jälkeen Russell, Pérez, Schumacher, Ricciardo, Vettel, Lance Stroll ja Esteban Ocon pyydettiin tuomariston eteen, koska heidän epäiltiin saaneen talleiltaan radion välityksellä apua kilpailun lähtöön, mutta heille ei annettu tilanteesta rangaistusta.

 Kilpailu 
Kilpailun lähdössä Verstappen onnistui pitämään kärkipaikkansa Leclerciä vastaan, kunnes Leclerc ohitti hänet pari kierrosta myöhemmin. Tämän jälkeen Leclercin ja Verstappenin kaksintaisteluun vaikuttivat ainoastaan tallien asettamat varikkotaktiikat. Ferrarin mahdollisuudet kaksoisvoittoon menivät, kun Sainz joutui keskeyttämään kilpailunsa auton moottorin hajoamiseen. Kilpailun loppuvaiheessa Leclercin kaasupoljinvika antoi Verstappenille mahdollisuuden ajaa Leclerc kiinni, mutta hän ei pystynyt ohittamaan tätä.

Leclerc ajoi kilpailun voittoon ennen Verstappenia ja Mercedeksen Lewis Hamiltonia. Kärkijoukon takana Russell oli pettynyt neljänteen sijoitukseensa, koska hänen autonsa sai vaurioita kilpailun alussa, varikkokäynti oli liian hidas ja tuomaristo antoi hänelle viiden sekunnin aikarangaistuksen kolaroimisesta Pérezin kanssa. Alpinen kuljettajat ajoivat pisteille, kun Ocon sijoittui viidenneksi ja huonosta varikkopysähdyksestä kärsinyt Alonso oli kymmenes ohitettuaan Bottaksen viimeisen kierroksen aikana.

Kilpailu onnistui teknisistä vaikeuksista huolimatta myös Haasilla ja McLarenilla, kun Schumacher oli kuudes, Norris seitsemäs, Magnussen kahdeksas ja Ricciardo yhdeksäs. AlphaTaurilla sen sijaan kilpailu oli pisteetön, kun Yuki Tsunoda oli 16:s ja Gasly puolestaan kolaroi ensin Hamiltonin kanssa ja myöhemmin Vettelin kanssa.

 Tulokset 
 Aika-ajot 
SijaNumeroKuljettajaValmistajaOsiotLähtöruutu
sprinttiinQ1Q2Q311 Max VerstappenRed Bull Racing-RBPT1.05,8521.05,3741.04,9841216 Charles LeclercFerrari1.05,4191.05,2871.05,0132355 Carlos SainzFerrari1.05,6601.05,5761.05,0663463 George RussellMercedes1.06,2351.05,6971.05,4314531 Esteban OconAlpine-Renault1.06,4681.05,9931.05,7265620 Kevin MagnussenHaas-Ferrari1.06,3661.05,8941.05,8796747 Mick SchumacherHaas-Ferrari1.06,4051.06,1511.06,0117814 Fernando AlonsoAlpine-Renault1.06,0161.06,0821.06,1038944 Lewis HamiltonMercedes1.06,0791.05,4751.13,15191010 Pierre GaslyAlphaTauri-RBPT1.06,5891.06,160101123 Alexander AlbonWilliams-Mercedes1.06,5161.06,230111277 Valtteri BottasAlfa Romeo-Ferrari1.06,4421.06,319121311 Sergio PérezRed Bull Racing-RBPT1.06,1431.06,458Ei aikaa131422 Yuki TsunodaAlphaTauri-RBPT1.06,4631.06,85114154 Lando NorrisMcLaren-Mercedes1.06,3301.25,84715163 Daniel RicciardoMcLaren-Mercedes1.06,613161718 Lance StrollAston Martin Aramco-Mercedes1.06,847171824 Zhou GuanyuAlfa Romeo-Ferrari1.06,90118196 Nicholas LatifiWilliams-Mercedes1.07,00319205 Sebastian VettelAston Martin Aramco-Mercedes1.07,08320107 % aika: 1.09,998Lähteet:

 Sprinttikilpailu 
SijaNroKuljettajaValmistajaKierroksetAika/KeskeytysLähtöruutuPisteetLähtöruutu kilpailuun1.1 Max VerstappenRed Bull Racing-RBPT2326.30,0591812.16 Charles LeclercFerrari23 +1,6752723.55 Carlos SainzFerrari23 +5,6443634.63 George RussellMercedes23 +13,4294545.11 Sergio PérezRed Bull Racing-RBPT23 +18,30213456.31 Esteban OconAlpine-Renault23 +31,0325367.20 Kevin MagnussenHaas-Ferrari23 +34,5396278.44 Lewis HamiltonMercedes23 +35,4479189.47 Mick SchumacherHaas-Ferrari23 +37,1637910.77 Valtteri BottasAlfa Romeo-Ferrari23 +37,55712Varikko11.4 Lando NorrisMcLaren-Mercedes23 +38,580151012.3 Daniel RicciardoMcLaren-Mercedes23 +39,738161113.18 Lance StrollAston Martin Aramco-Mercedes23 +48,241171214.24 Zhou GuanyuAlfa Romeo-Ferrari23 +50,753Varikko1315.10 Pierre GaslyAlphaTauri-RBPT23 +52,125101416.23 Alexander AlbonWilliams-Mercedes23 +52,412111517.22 Yuki TsunodaAlphaTauri-RBPT23 +54,556141618.6 Nicholas LatifiWilliams-Mercedes23 +1.08,694191719.5 Sebastian VettelAston Martin Aramco-Mercedes21Kolarivauriot (Albon)2018DNS14 Fernando AlonsoAlpine-Renault0Sähkölaitteet –19Nopein kierros: Charles Leclerc (Ferrari) 1.08,321 (kierroksella 4).Lähteet:

 Kilpailu 
SijaNroKuljettajaValmistajaKierroksetAika/KeskeytysLähtöruutuPisteet1.16 Charles LeclercFerrari711:24.24,3122252.1 Max VerstappenRed Bull Racing-RBPT71 +1,532118+13.44 Lewis HamiltonMercedes71 +41,2178154.63 George RussellMercedes71 +58.9724125.31 Esteban OconAlpine-Renault71 +1.08,4366106.47 Mick SchumacherHaas-Ferrari70 +1 kierros9 87.4 Lando NorrisMcLaren-Mercedes70 +1 kierros1068.20 Kevin MagnussenHaas-Ferrari70 +1 kierros7 49.3 Daniel RicciardoMcLaren-Mercedes70 +1 kierros11210.14 Fernando AlonsoAlpine-Renault70 +1 kierros19111.77 Valtteri BottasAlfa Romeo-Ferrari70 +1 kierrosVarikko12.23 Alexander AlbonWilliams-Mercedes70 +1 kierros1513.18 Lance StrollAston Martin Aramco-Mercedes70 +1 kierros1214.24 Zhou GuanyuAlfa Romeo-Ferrari70 +1 kierros1315.10 Pierre GaslyAlphaTauri-RBPT70 +1 kierros14 16.22 Yuki TsunodaAlphaTauri-RBPT70 +1 kierros1617.5 Sebastian VettelAston Martin Aramco-Mercedes70 +1 kierros18Kesk.55 Carlos SainzFerrari56Voimayksikkö3Kesk.6 Nicholas LatifiWilliams-Mercedes48Alusta17 Kesk.11 Sergio PérezRed Bull Racing-RBPT24Kolarivauriot (Russell)5Nopein kierros:  Max Verstappen (Red Bull Racing–RBPT) 1.07,275 (kierroksella 62).Lähteet:

 Muuta 
 Formula 1 -sarjan komissio ja tallit kokoontuivat kilpailuviikonlopun aikana keskustelemaan sarjan taloudellisesta tilanteesta sekä mahdollisista sääntömuutoksista, jotta turvallisuustilanne paranisi nykytilanteen aiheuttamista vaaratilanteista kuten pyörreilmiöistä.
 Kilpailuviikonlopun aikana keskustelua herättivät tuomariston asettamat ratarajoitukset, mitkä aiheuttivat viikonlopun aikana 43 tilannetta, joissa kuljettajaa rangaistiin tai heidän aikakierroksensa poistettiin.
 Kilpailuviikonlopun aikana kilpailunjärjestäjät saivat paljon palautetta yleisön keskuudessa esiintyneestä häirinnästä sekä homofobisista ja rasistisista kommenteista.
 Ferrari käytti kilpailuviikonlopun aikana alkuperäistä logoaan takajaloillaan seisovasta orista, koska talli halusi kunnioittaa merkin 90-vuotisjuhlaa.
 Sebastian Vettel sai tuomaristolta 25 000 euron sakon, koska hän poistui sääntöjenvastaisesti kesken kuljettajille pakollisesta perjantain kokouksesta.

 Lähteet 

2022
Luokka:Osakilpailut Formula 1 -kaudella 2022